Sisällys
Hakemisto 🔎︎

# Käyrien piirtäminen

Piirros-palkin Käyrä-kuvakkeella avataan työkalupalkki, jolla piirretään Bézier-käyriä. "Ankkureiksi" kutsutut alkupiste ja loppupiste määrittävät Bézier-käyrän. Bézier-käyrän kaarevuus määritetään ohjauspisteillä ("kahvoilla"). Ohjauspisteiden siirtäminen muuttaa Bézier-käyrän muotoa.

Ohjauspisteet näkyvät vain "Muokkaa pisteitä" -tilassa. Ohjauspisteet esitetään ympyröinä, ankkuripisteet esitetään neliöinä. Alkupiste on vähän suurempi kuin muut ankkuripisteet.

Bézier-käyrien kaarevat ja suorat osat voidaan yhdistää yhä monimutkaisempien Bézier-käyrien muodostamiseksi. Kolmea erilaista muunnosta voidaan käyttää vierekkäisten osien yhdistämiseen:

- Symmetrisessä ankkuripisteessä viivalla on sama kaarevuus kummallakin puolella pistettä. Kaksi ohjausjanaa liikkuvat yhdessä samalla suoralla.

- Kaaren ankkuripisteissä voi käyrän kaarevuus olla erilainen pisteen eri puolilla.

- Kulman ankkuripisteessä on yksi tai kaksi toisistaan riippumatonta ohjausjanaa. Yhden puolen muutos ei vaikuta toiseen puoleen.

## Käyrä-työkalun käyttäminen

1. Avaa Piirros-palkin Käyrä-työkalupalkki ja valitse Käyrä-työkalu.

2. Napsauta valitsemassasi käyrän alkupisteessä ja vedä käyrä aiottuun suuntaan. Ohjausviiva osoittaa suunnan.

   Paina Vaihto-näppäintä vedettäessä, mikäli haluat rajoittaa suunnan 45 asteen kerrannaisiin.

3. Vapauta hiiri siinä kohdassa, mihin ensimmäinen ohjauspiste tulee.

4. Siirrä osoitin paikkaan, johon käyrän osa päättyy. Käyrä seuraa osoitinta.

5. Tee jokin seuraavista:

- Kaksoisnapsauta loppupisteen kohdalla käyrän piirtämisen päättämiseksi.

  Kaksoisnapsauttamalla käyrän alkupisteen kohdalla luodaan suljettu käyrä.

- Napsauta ja vapauta hiiren painike ankkuripisteen lisäämiseksi. Siirrä hiirtä seuraavan osan piirtämiseksi.

- Napsauta ja vedä vapaavalintaiseen suuntaan kaaren ankkuripisteen lisäämiseksi.

## Vapaamuotoinen viiva -työkalun käyttäminen

1. Avaa Piirros-palkin Käyrä-työkalupalkki ja valitse Vapaamuotoinen viiva-työkalu.

2. Napsauta hiirellä sitä kohtaa, josta käyrä alkaa, ja pidä painike pohjassa.

3. Piirrä hiirellä vapaamuotoinen viiva, niin kuin tehtäisiin kynälläkin.

4. Vapauta hiiren painike viivan päättyessä.

Aiheeseen liittyvää

Käyrien muokkaaminen

Bittikarttakuvien muuntaminen vektorigrafiikaksi

2D-objektien muuntaminen käyriksi, monikulmioiksi ja 3D-objekteiksi

Kirjainten muuntaminen piirrosobjekteiksi